cyanic-selkie/wikianc huggingface dataset:
Digimon-þáttaraðir
Frontier
Nokkrir krakkar komast í stafræna heiminn og finna digisálir hinna tíu fornu kappana, sem leyfa þeim að breytast í digimona.
Savers
Digimon Savers er fimmta serían og er óháð hinum seríunum. Fyrsti þátturinn var sýndur á Fuji TV 2. apríl 2006. Á ensku heitir serían Digimon Data Squad. Serían er tilraun Toei til að ná til upprunalegu áhorfendur seríunnarinnar. Þess vegna eru aðalpersónurnar eldri enn í undanförnum seríum.
Nokkrir unglingar, sem hafa komist í samband við digimona, eru ráðnir í starf hjá DATS, stofnun sem reynir að koma í veg fyrir því að digimonar komast á jörðina.
Xros Wars
Eftir margra ára bið kom 6. júlí 2010 loks sjötta serían út og var sýnd í TV Asahi. Henni er skipt í tvo hluti og heitit sá fyrri einfaldlega Digimon Xros Wars (Digimon Krossastríðin). Seinni hlutinn, sem byrjar á 31. þættinum, ber heitið The Evil Death Generals and the Seven Kingdoms eða Illu dauðaliðsforingjarnir og konungsríkin sjö. Enski titillinn á seríunni er Digimon Fusion.
Eins og í undanförnum seríum komast nokkrir krakkar í gagnaheiminn til þess að bjarga honum fra myrkri og tortímingu. En að þessu sinni verða digimonarnir að sameinast í einn líkama, til þess að að þróast á hærra stig.
Boy Hunters
Byrjað að sýna 2. október 2011 á TV Asahi, Digimon Xros Wars: The Boy Hunters Who Leapt Through Time er framhald af Xros Wars og má deila um hvort það sé bara þriðji hluti þessarar seríu, því að hún hefur einungis 25 þætti, meðan allar hinar seríurnar hafa u.þ.b. 50 þætti. Hins vegar er búið að skipta um aðalpersónuna og tími líður á milli seríanna, því má segja að um nýju seríu sé að ræða, eins og það var með Adventure og Zero Two.
Nosema apis
Nosema apis er Microsporidia, örsmátt, einfrumu sníkjudýr sem nýlega var endurflokkað sem sveppur sem leggst aðallega á hunangsbý. Það veldur þarmaveiki, sem einnig er kölluð nosemosis eða nosema, og er einn algengasti sjúkdómurinn í býflugum. Dvalarstig N. apis eru langlíf gró sem þola öfgar í hitastigi og þurrk, og er ekki hægt að drepa með því að frysta sýkt hólf.
Einkenni
Einkenni sýkinnar eru tiltölulega almenn, sem gerir erfitt um vik að greina hana frá öðrum býflugnasjúkdómum. Hún kemur helst fram að vori eftir langvarandi leiðindaveður, þó gæti hún verið vetrarsjúkdómur sem fyrst er tekið eftir þegar býræktendur skoða kúpurnar. Þernurnar verða verst úti, síður druntarnir. Drottningin er sjaldan smituð þar sem drottningin er sjaldan fóðruð af smituðum þernum. Augljósasta einkennið er skita. Hún lýsir sér sem gular rendur utan á búinu og í alvarlegum tilfellum, innan í búinu. Býin geta verið ófleyg ("skríðandi") vegna ósamhæfðra vængja (disjointed).
Viðbótareinkenni eru; gildari afturbolur, veikara stunguviðbragð, og snemmbúin drottningarskifti. Ef drottningin er sýkt, þá skemmast eggjastokkarnir og eggjaframleiðsla fellur niður, sem gerir líklegt að henni verði skift út. Sjúkdómsferlið sem var lýst af Higes et al.. í Spáni fyrir N. ceranae er aðeins frábrugðið því hjá N. apis. Breytingarnar í meltingarkerfinu voru umtalsvert alvarlegri en hjá N. apis, tengdar miklum og útbreiddum frumuskemmdum. Aftur á móti vantaði hefðbundin einkenni hjá N. ceranae, svo sem skita, skrið, fjöldi dauðra býflugna í búinu og svo framvegis. Býin deyja frekar utan búsins, sem veldur fæðuskorti, og að lokum hruni búsins. Ritter (CVUA Freiburg) tilkynnti að einkenni geti komið fram allt árið hjá N. ceranae, öfugt við N. apis.s Að vetrarlagi deyja sum búin fljótt og þá eru býin dauð í búinu (á Spáni eru búin yfirleitt tóm).
Meinafræði
Nosema apis er einfruma sníkjudýr í alibýflugum (Apis mellifera). Tegundin er í flokkinum Microsporidia, sem áður var talinn til frumdýra, en eru nú flokkuð sem sveppir eða skyld sveppum. N. apis er með gró sem þola öfgar í hitastigi og þurrk. Áþekk tegund fannst 1996 í Apis cerana í Asíu, sem var nefnd Nosema ceranae. Lítið er vitað um einkenni eða feril sýkinnar annað en að hún virðist herja verr á alibýflugur. Ekki er einu sinni vitað hvenær hún kom til Evrópu.
Þessar tvær tegundir eru ekki greinanlegar við almenna skoðun, heldur einvörðungu með sameinda-erfðatækni svo sem polymerase chain reaction.
Meðhöndlun
Meðhöndlun með sýklalyfinu Fumidil B (unnið úr Aspergillus fumigatus, ástæðunni fyrir "steinlirfum"), heldur aftur af grómyndun í maga, en drepur ekki gróin. Mælt er með sótthreinsun á búinu og verkfærum við miklum sýkingum.
Gróin eru viðkvæm fyrir efnum eins og ediksýra og formaldehyde, og geislun: ultrasonic og gammageislun.
Hitameðferð í49 °C í 24 klukkustundir getur nýst til að drepa gróin á sýktum verkfærum.
Pálmasunnudagur
thumb|250px|'Innreið Jesú í Jerúsalem' [[mósaíkverk í Palermo, Ítalíu, u.þ.b. 1150).]] Pálmasunnudagur er trúarleg hátíð kristinna sem fellur á sunnudaginn fyrir páskana og er fyrsti dagur dymbilviku. Pálmasunnudagur er haldinn til minningar um innreið Jesú í Jerúsalem, þegar fólkið breiddi klæði sín á veginn og veifaði pálmagreinum til að fagna komu hans, en þannig var konungum fagnað á þeim tímum. Í kaþólskum kirkjum og sumum lúterskum fer fram pálmavígsla og helgiganga á þessum degi. Þá er pálmagreinum, eða greinum sem líkjast þeim, úthlutað til safnaðarins, og að lokum er helgiganga með söng. Þá eru sungin ævaforn lög, sem tilheyra þessari athöfn. Sumstaðar eru vígðu pálmagreinarnar, sem ekki ganga út, brenndar og askan geymd fram á næsta öskudag, en áður fyrr var henni stundum dreift yfir söfnuðinn.
Í Jóhannesarguðspjalli segir þannig frá atburðum pálmasunnudagsins fyrsta:
Pálmasunnudagur er hræranlegur hátíðisdagur og fellur því ekki upp á sama mánaðardag ár hvert.
Strax í Kína
Strax í Kína er 43 mínútna heimildamynd sem var frumsýnd 31. desember 1987. Myndinni var leikstýrt af Ágústi Baldurssyni sem skrifaði líka handritið. Tónlistin í myndinni varð gerð af hljómsveitinni Strax og fjallar myndin um tónleikaferðalag sveitarinnar í Kína.
Framleiðslufyrirtækið var Stúdíó Sýrland.
Magnús Kjartansson
Magnús Kjartansson getur átt við um:
Toshihide Saito
Toshihide Saito (fæddur 20. apríl 1973) er japanskur fyrrverandi knattspyrnumaður. Hann spilaði 17 leiki með landsliðinu.
Hoya quisumbingii
Hoya quisumbingii er fjölær jurt í vaxblómaættkvísl. Útbreiðslan er á Filippseyjum.
Basse-Terre
thumb|right|Dómkirkjan í Basse-Terre Basse-Terre er höfuðborg frönsku eyjarinnar Guadeloupe sem er hluti af Litlu-Antillaeyjum í Karíbahafi. Borgin er á Basse-Terre-eyju sem er vestari helmingur Guadeloupe. Íbúar Basse-Terre eru um 45 þúsund og þar af búa um tólf þúsund í borginni sjálfri. Basse-Terre er önnur stærsta borg Guadeloupe. Stærsta borgin er Pointe-à-Pitre með um 170 þúsund íbúa (þar af tæplega 20 þúsund í borginni sjálfri).
Borgin var stofnuð árið 1643. Hún var margoft eyðilögð vegna stríða Englendinga og Frakka.
Acer sempervirens
Acer sempervirens er hlyntegund sem er með útbreiðslu á suður Grikklandi og Tyrklandi og á eyjum Eyjahafs. Hann verður um 10 metrar að hæð.
Podocarpus parlatorei
Podocarpus parlatorei er sígrænt tré frá Argentínu og Bólivíu.
Kalle Stropp och Grodan Boll på svindlande äventyr
Kalle Stropp och Grodan Boll på svindlande äventyr er sænsk teiknimynd Thomas Funck frá árinu 1991 í leikstjórn og Jan Gissberg. Berti sperrti og Frikki froskur
Mary Robinson
Mary Robinson (f. 21. maí 1944) er írskur stjórnmálamaður sem var forseti Írlands frá 1990 til 1997. Hún var sjöundi forseti landsins og fyrsta konan til að gegna því embætti. Eftir forsetatíð sína var hún mannréttindastjóri Sameinuðu þjóðanna frá 1997 til 2002.
Æviágrip
Mary Robinson fæddist undir nafninu Mary Burke árið 1944 og var dóttir kaþólskra læknishjóna. Foreldrar hennar þóttu tiltölulega frjálslyndir og Mary hlaut uppeldi í samræmi við það. Samband hennar við foreldra sína stirðnaði um hríð árið 1970 þegar hún giftist skopmyndateiknaranum og lögfræðingnum Nicholas Robinson, sem var mótmælendatrúar. Foreldrar Mary mættu ekki í brúðkaup þeirra en sættir tókust með þeim nokkru síðar. Mary Robinson nam lögfræði við Trinity-háskólann í Dyflinni með góðum árangri. Þegar hún var 25 ára varð hún yngsti lagaprófessorinn í sögu skólans. Robinson sat í efri deild írska þingsins fyrir Verkamannaflokkinn frá 1969 til 1981 og átti auk þess sæti í borgarstjórn Dyflinnar, í Alþjóðanefnd lögfræðinga og ýmsum öðrum lögfræðisamtökum. Hún var jafnframt virk í kvenréttindabaráttu og var fyrsti formaður Samtaka stjórnmálakvenna. Árið 1988 var hún útnefnd „kona Evrópu“.
Sem þingmaður lagði Robinson árið 1970 fram frumvarp um að aflétta banni við getnaðarvörnum á Írlandi, átta árum áður en það varð að veruleika. Hún barðist einnig fyrir því að ákvæði um bann við hjónaskilnaði yrði fjarlægt úr írsku stjórnarkránni og fyrir rýmri heimild til þungunarrofs. Robinson sagði sig úr Verkamannaflokknum árið 1981 vegna deilu um samninga Breta og Íra en náði endurkjöri á írska þingið sem óháður frambjóðandi sama ár.
Forseti Írlands (1990–1997)
Robinson bauð sig fram til forseta Írlands í kosningum árið 1990 og þótti í fyrstu ólíkleg til sigurs. Á kjördag vann hún hins vegar sigur gegn Brian Lenihan, frambjóðanda stjórnarflokksins Fianna Fáil, með 52,8% atkvæða gegn 47,2. Robinson lýsti því yfir að hún hygðist færa forsetaembættið nær almenningi og benti meðal annars á fordæmi Vigdísar Finnbogadóttur Íslandsforseta í þeim efnum. Vegna takmarkaðra valda forsetaembættisins var því í fyrstu spáð að Robinson myndi verða „fangi í garðinum“ á forsetabústaðnum.
Í innsetningarræðu sinni sagði Robinson meðal annars að hún vonaðist til þess að geta fært „hönd kærleika og vináttu“ til stríðandi fylkinga í deilunni á Norður-Írlandi. Árið 1993 vakti mikla athygli þegar Robinson heilsaði Gerry Adams, leiðtoga Sinn Féin, stjórnmálaarms írska lýðveldishersins, með handabandi áður en friðarsamningur hafði verið gerður og á meðan Adams þótti enn „óæskilegur“.
Eitt erfiðasta málið sem kom upp á forsetatíð Robinsons viðkom fóstureyðingum og það hvort fjórtán ára gamalli stúlku sem hafði orðið ólétt eftir nauðgun skyldi heimilað að fara til Bretlands í þungunarrof. Þótt forseta Írlands væri að jafnaði ekki heimilt að tjá sig um svo viðkvæm pólitísk málefni sagði Robinson um málið í ræðu árið 1992 að hún fyndi fyrir „tilfinningalegu hjálparleysi“ vegna þess og að Írland yrði að „færast nær samfélagi þar sem meiri samúð ríkir, [...] taka [sig] á og stuðla að framförum í þessu viðkvæma máli“.
Robinson átti í stormasömu sambandi við Charles Haughey, sem var forsætisráðherra Írlands í byrjun forsetatíðar hennar. Haughey var lítt hrifinn af tilraunum Robinsons til að víkka út forsetaembættið og gera það að andliti og sameiningartákni Írlands. Robinson vann mikilvægan sigur í deilu við Haughey árið 1991 þegar Dalai Lama kom í heimsókn til Írlands. Hún hafði stutt Dalai Lama og sjálfstæðisbaráttu Tíbets á þingmannsárum sínum og vildi því ólm hitta hann, en Haughey vildi ekki að þjóðhöfðingi Írlands fundaði með leiðtoga Tíbets. Robinson gekk hart fram uns Haughey lét til leiðast og gaf henni leyfi til að hitta Dalai Lama. Haughey hrökklaðist úr embætti síðar sama ár og upp frá því bötnuðu samskipti Robinsons við ríkisstjórnina nokkuð.
Verulegar menningarbreytingar urðu á Írlandi á forsetatíð Robinsons og mörgum þótti forsetinn vera táknmynd hins nýja, umburðarlynda frjálslyndissamfélags sem hefði á þessum tíma velt hinu einangraða og íhaldssama kaþólska samfélagi úr sessi. Þrátt fyrir miklar vinsældir ákvað Robinson að bjóða sig ekki fram til endurkjörs þegar sjö ára kjörtímabili hennar lauk og ákvað þess í stað að þiggja útnefningu til að gerast mannréttindastjóri Sameinuðu þjóðanna. Það þótti til marks um hve miklar breytingar hefðu orðið á Írlandi á forsetatíð hennar að í forsetakosningunum árið 1997 voru fjórar konur í framboði en aðeins einn karlmaður.
Mannréttindastjóri Sameinuðu þjóðanna (1997–2002)
Robinson var formaður mannréttindaskrifstofu Sameinuðu þjóðanna frá 1997 til 2002. Hún var í því embætti þegar hryðjuverkin 11. september 2001 voru framin í Bandaríkjunum. Hún barðist fyrir því að hugtakið „glæpur gegn mannkyni“ yrði notað um verknaðinn en mistókst að ná sínu fram.
Sem mannréttindafulltrúi stýrði Robinson ráðstefnu Sameinuðu þjóðanna um kynþáttamisrétti og útlendingahatur sem haldin var í Durban í Suður-Afríku árið 2001. Erfitt reyndist að ná fram sameiginlegri niðurstöðu á ráðstefnunni því Bandaríkjamenn sniðgengu hana vegna ósættis við að framkoma Ísraela í garð Palestínumanna og hernám Palestínu væri flokkuð sem kynþáttahatur. Arabaríki sem sóttu ráðstefnuna sættu sig hins vegar ekki við að þeirri skilgreiningu yrði breytt. Að lokum var niðurstaða samþykkt þar sem kaflinn sem fjallaði um framgöngu Ísraela sem kynþáttahyggju var fjarlægður en í staðinn var lögð áhersla á slæma stöðu Palestínumanna og réttur þeirra til stofnunar sjálfstæðs ríkis viðurkenndur.
Robinson lét af embætti mannréttindastjóra árið 2002. Eftir störf hennar hjá Sameinuðu þjóðunum var hún um hríð forstöðumaður mannréttindasamtakanna Oxfam og fór fyrir samtökunum „Realizing Rights: Ethical Globalization Initiative“ í New York.
Körfuknattleiksdeild Njarðvíkur
Körfuknattleiksdeild Njarðvíkur heldur úti meistaraflokkum kvenna og karla á Íslandsmótinu í körfuknattleik. Karlalið Njarðvíkur er annað sigursælasta liðið í sögu körfuboltans á Íslandi með 17 Íslandsmeistaratitla. Liðið, þá þekkt sem ÍKF (Íþróttafélag Keflavíkurflugvallar), var eitt af upphafsfélögunum í efstu deild karla árið 1952 og vann fyrsta Íslandsmeistaratitilinn það sama ár. Undir merkjum ÍKF vann það 4 Íslandsmeistaratitla á 7 árum. Árið 1969 gekk félagið inn í Ungmennafélag Njarðvíkur og varð að körfuknattleiksdeild þess.
Titlar
Bikarmeistarar
Meistarakeppni KKÍ
Íslandsmeistarar
Meistarakeppni KKÍ: :
1. deild kvenna
Pagó Pagó
thumb|right|Pagó Pagó Pagó Pagó er höfuðborg Bandarísku Samóa í Kyrrahafi. Íbúar bæjarins voru um 3.600 árið 2000. Alþjóðaflugvöllurinn í Pagó Pagó er suðvestur af bænum.
G.O.R.A.
G.O.R.A. er a tyrknesk gamanmynd skrifuð af Cem Ylmaz og leikstýrt af Ömer Faruk Sorak.
Lacuna Coil
Lacuna Coil er ítalísk þungarokkhljómsveit stofnuð í Mílanó árið 1994.
Meðlimir hennar eru Cristina Scabbia (söngkona), Andrea Ferro (söngvari), Cristiano Migliore (bassagítar), Marco Biazzi (gítar), Marco Coti Zelati (bassagítar) og Cristiano Mozzati (trommur). „Lacuna Coil“ er ein frægasta þungarokkhljómsveit Ítalíu.
Knattspyrnufélagið Víðir
Knattspyrnufélagið Víðir er íslenskt knattspyrnufélag frá Garði á Suðurnesjum. Félagið var stofnað 11. maí 1936. Víðir leikur í bláum búningum og spilar heimaleiki sína á Nesfisk-velli. Meistaraflokkur karla leikur eins og er í 3. deild. Besti árangur Víðis í deildakeppni er 7. sæti í efstu deild karla árið 1986, en félagið lék í efstu deild frá 1985-1987 og aftur 1991. Víðir lék til úrslita í Bikarkeppni KSÍ árið 1987 á Laugardalsvelli en tapaði gegn Fram.
Víðir varð árið 2008 fyrst íslenskra liða til þess að taka þátt í Evrópukeppninni í Futsal. Liðið vann sér inn þátttökurétt á mótinu eftir að hafa spilað til úrslita gegn Val um íslandsmeistaratitilinn í innanhúsknattspyrnu. Valur vann leikinn og hlaut þar með þátttökuréttinn en gat ekki tekið þátt og því féll það í skaut Víðis að fara á mótið fyrir Íslands hönd.
Beyging
Beyging getur átt við:
Elriblaðvendill
Elriblaðvendill (fræðiheiti: Taphrina tosquinetii) er sveppur sem var fyrst lýst af Westend., og fékk núverandi nafn af Louis René Tulasne 1866.
Elriblaðvendill finnst sumsstaðar á Íslandi á rauðelri en veldur litlum skaða.
Kalle Stropp Och Grodan Boll Räddar Hönan
Kalle Stropp och Grodan Boll Räddar Hönan er stutt sænsk teiknimynd frá árinu 1987 í leikstjórn Stig Lasseby og Jan Gissberg eftir handriti Thomas Funck.
Atýráfylki
Atýráfylki (kasakska: Атырау облысы, rússneska: Атырауская область) er fylki í Vestur-Kasakstan. Höfuðborg fylkisins er borgin Atýrá. Fylkið liggur rétt á Kaspíahöf og er mjög ríkt. Olía er mjög mikilvæg hérna, af því að mikið olía í Kasakstan kemur beint úr Atýrá fylkinu. Leiðslan olíu fer frá Atýrá til Grósnij, Téténíu í Rússlandi sem er mjög mikilvægt fyrir Rússland og lönd í Mið-Asíu og auðvitað fyrir Kasakstan. Atýrá fylki á landmæri að Rússlandi, og er minnstur fylki í Kasakstan með Suður-Kasakstan Fylkinu líka.
Fólk frá Atýrá eru mjög stólt af lönd þeirra. Þau eru „Austur-Kasakskar“ og allajafna hata útlendingar. Þó mikið fólk frá útlendum, til dæmis frá Þýskalandi, Úkraínu, og Bandaríkjunum, kemur til Atýrá Fylkisins til að vinna og læra um olíu. Mikið fyrirtæki frá útlendum og vestri fjárfesta í Atýrá Fylkinu af því að þetta er örruglega ríkasti hluti í Mið-Asíu með olíu.
Harry Brearley
thumb Harry Brearley (Sheffield, 18 febrúar 1871 – Torquay, 14 júlí 1948) var breskur tæknilegur málmsmiður sem eignuð er uppfinning ryðfrís stáls.
Verandi sonur málmvinnslumanns yfirgaf hann skólann þegar hann var 12 ára gamall til að vinna á sama vinnustað og faðir hans. Í frítíma sínum ákvað hann að stunda grúsk og lærdóm og tók að sækja kvöldskóla.
Árið 1908 settu tvö málmiðnaðarmannafélög í Sheffield á fót rannsóknarstofu sem bar nafnið Brown Firth Laboratories og spurðu Brearley, sem nú hafði aflað sér orðspors sem sérfræðingur í málmvinnslu, um að veita henni forstöðu. Eftir nokkur ár í þeirri stöðu yfirgaf hann þó þann starfsvettvang og var ráðin sem tæknimaður hjá Brown Bayley's Steel Works, þar sem hann að lokum varð yfirmaður 1925.
Á árunum fyrir fyrri heimstyrjöld vex umtalsvert vopnaframleiðsla í Bretlandi en þeir reka sig á hina helst til miklu ryðgun í skammhlaupum skotvopnanna. Brearley hóf a gera tilraunir með nýjar tegundir af stáli með meira þol gegn hærri hita. Gerði hann nokkrar tilraunir þar sem bætt var vissu hlutfalli króms og komu þær vel út. Brearley kallaði þetta nýja stál í fyrstu rustless steel, en Ernest Stuart, frá hnífaparaframleiðanda í Sheffield leist betur á stainless Steel.
Fingraför (breiðskífa)
Fingraför er breiðskífa eftir íslenska tónlistarmanninn Bubba Morthens. Hún var gefin út þann 22. maí 1983 í samstarfi við íslenska plötufyrirtækið Steina ehf. Umslag plötunnar vakti mikla athygli á sínum tíma því að á umslaginu er Bubbi allnakinn með Bubbi Fingraför skrifað á vegg fyrir ofan hann. Fingraför var þriðja sólóplata Bubba en níunda plata hans í heildina.
Lagalisti
'''Á sérútgáfu plötunnar sem kom út 6. júní 2006 bættust eftirfarandi lög við'''
Suva
Suva er höfuðborg Fídjieyja. Hún stendur á suðausturströnd eyjarinnar Viti Levu sem er hluti af Rewa-héraði. Suva er annað fjölmennasta sveitarfélag eyjanna, með rúmlega 88 þúsund íbúa, en Nasinu er fjölmennasta sveitarfélagið. Suva var gerð að höfuðborg árið 1882 í kjölfar þess að Bretar lögðu eyjarnar undir sig.
Möðruvallaskóli
Möðruvallaskóli var gagnfræðaskóli sem stofnaður var á Möðruvöllum í Hörgárdal árið 1880. Þegar skólahúsið brann árið 1902 var skólinn fluttur til Akureyrar og var eftir það nefndur Gagnfræðaskólinn á Akureyri sem seinna varð að Menntaskólanum á Akureyri. Þegar Hólaskóli sem starfað hafði á Hólum í Hjaltadal allt frá biskupstíð Jóns Ögmundssonar um 1106 var lagður niður með konungsbréfi árið 1802 hófst barátta Norðlendinga fyrir því að skóli væri endurreistur á Norðurlandi og var það gert með stofnun Gagnfræðaskólans á Möðruvöllum 1880.
Hargeisa
thumb|right|Hargeisa Hargeisa (sómalska: Hargeysa; arabíska: رجيسا‎, „litla Harar“) er borg í sómalska héraðinu Woqooyi Galbeed. Hún er höfuðborg sjálfstæða landshlutans Sómalílands. Borgin er önnur stærsta borg Sómalíu á eftir Mógadisjú með yfir milljón íbúa. Borgin situr í dal í Ógófjöllum og er í 1.334 metra hæð yfir sjávarmáli. Nánar tiltekið á 9° norðlægrar breiddar og 44° austlægrar lengdar. Atvinnulíf í Hargeisa er byggt upp í kringum fjárhagsleg viðskipti fyrir iðn- og nýsköpunarfyrirtæki af margvíslegum toga. Árið 2012 var þar kynning á fjarfestingasjóði sem er hluti af stærri efnahagsáætlun.
Þýskalandskeisari (fugl)
250px|thumb|Þýskalandskeisari
Þýskalandskeisari (fræðiheiti: Paradisaea guilielmi) er tegund paradísarfugla. Hann er ættaður um Papúu Nýju-Gíneu. Hann er dreifður í hæðaskógum á Huonskaga.
Botníska verslunarbannið
thumb|right|Frá Gävle á austurströnd Svíþjóðar sem myndaði suðurmörk botníska verslunarbannsins ásamt Åbo á vesturströndinni. Botníska verslunarbannið (sænska: bottniska handelstvånget) var lykilþáttur í innanríkispólitík Svíþjóðar á stórveldistímanum. Þegar bannið var í gildi var öllum kaupstöðum á Norrlandi og Finnlandi bannað að senda skip sunnar en til Stokkhólms og Åbo og bannað að versla við erlend skip. Í reynd þýddi þetta algjört bann við beinum samskiptum við útlönd. Bannið kemur fyrst fyrir í staðarlögum Magnúsar Eiríkssonar smek 1357 en misvel gekk að tryggja að það væri virt. Með verslunartilskipunum 1614, 1617 og 1636 var það fest í sessi. Það var í reynd lagt niður í valdatíð Karls 11. 1672-1696 en það ár var því aftur komið á. Verslunarbannið var oft tilefni deilna þar til það var endanlega lagt niður árið 1766.
16. apríl
16. apríl er 106. dagur ársins (107. á hlaupári) samkvæmt gregoríska tímatalinu. 259 dagar eru eftir af árinu.
Rúghússamsærið
thumb|right|Rye House, eða Rúghúsið, í [[Hertfordshire, árið 1823.]] Rúghússamsærið var samsæri sem snerist um að myrða Karl 2. Englandskonung og Jakob bróður hans (og ríkisarfa) árið 1683. Ætlunin var að ráðast á bræðurna þegar þeir riðu framhjá Rúghúsinu, sveitasetri þekkts lýðveldissinna, Anthony Ashley Cooper, jarls af Shaftesbury. Þá stóð til að konungurinn og bróðir hans yrðu á heimleið frá veðreiðum í Newmarket 1. apríl en 22. mars kom upp mikill eldsvoði í Newmarket þannig að aldrei varð neitt úr árásinni. Fréttir af samsærinu láku samt út og konungur nýtti sér það til að handtaka marga leiðtoga „sveitaflokksins“ (sem síðar urðu Viggarnir) og taka suma þeirra af lífi.
Forkambríum
Forkambríum er hugtak í jarðfræði sem nær yfir langt tímabil í sögu jarðarinnar á undan lífsöld (phanerozoic). Forkambríum er stóraldabil (supereon) sem er skipt í nokkur mislöng aldabil (eon) af jarðsögulegum tíma. Hið forkambríska tímabil spannar tímanbilið frá myndun jarðar, fyrir um það bil 4600 miljón árum til upphafs kambríum.
Aria (hljómsveit)
Aria er rússnesk þungarokkhljómsveit stofnuð í Moskvu árið 1985. Fyrsta plata hennar, Mania velichia, kom út 1985. Þessi hljómsveit er ein frægasta þungarokkhljómsveit Rússlands.
Truro
thumb|[[Dómkirkjan í Truro]]
Truro (IPA:, kornbreska: Truru) er borg í sýslunni Cornwall á Englandi. Borgin er miðstöð sveitarstjórnar, þjónustu og verslunar í Cornwall en íbúarnir voru 17.431 árið 2001. Með úthverfunum voru íbúar 19.134 manns árið 2010. Truro er eina borgin í sýslunni og er syðsta borg Bretlands. Á ensku heitir fólk frá borginni Truronians.
Truro hefur löngu verið mikilvæg miðstöð verslunar í Cornwall og borgin óx úr höfninni sinni. Síðan varð borgin þekkt fyrir tinnámuna sína. Dómkirkjan í Truro er líka vel þekkt en henni var lokið árið 1910. Margar götur í borginni eru lagðar brústeinum og það eru mörg opin svæði og dæmi um georgískan arkitektúr. Konunglega minjasafnið í Cornwall er staðsett í Truro.
Jethro Tull
thumb|Ian Anderson með Tull árið 2007. thumb|Jethro Tull í Varsjá 2009. thumb|Ian Anderson og Martin Barre með Tull árið 1973 í Chicago. thumb|Tull í Eldborg, Hörpu, 2023.
Jethro Tull er bresk rokk-hljómsveit sem var stofnuð í bænum Blackpool á Englandi árið 1967. Tónlist Tull einkennist af hrjúfri röddu og áberandi þverflautu Ians Anderson. Tónlist bandsins hefur verið undir áhrifum úr blús, framsæknu rokki og þjóðlegum áhrifum. Gítarleikarinn Martin Barre var meðlimur sveitarinnar síðan 1969 en ýmsir meðlimir hafa sinnt öðrum stöðum í bandinu. Ian Anderson hefur verið aðalkjölfestan í bandinu og samið velflest af efninu.
Í upphafi
Fyrstu plötur sveitarinnar voru undir áhrifum blús en með tilkomu plötunnar Aqualung varð stílbreyting og lagasmíðarnar urðu framsæknari og vinsældir hljómsveitarinnar jukust. Í tímans rás urðu áhrifin af ýmsum toga; frá klassískri tónlist, jazzi, framsæknu rokki og þjóðmenningu sem dæmi má nefna. Plöturnar Thick as a brick og Passion play voru langar, flóknar og samfelldar þemaplötur.
Trúbrot
Trúbrot var íslensk rokkhljómsveit sem var stofnuð af nokkrum meðlimum hljómsveitanna Hljóma og Flowers árið 1969. Upphaflegir meðlimir hljómsveitarinnar voru Gunnar Þórðarson, Rúnar Júlíusson og Shady Owens úr Hljómum og Karl Sighvatsson og Gunnar Jökull Hákonarson úr Flowers. Hljómsveitin er aðallega þekkt fyrir framsækna rokktónlist og sýrurokk. Árni Johnsen átti hugmyndina að nafni hljómsveitarinnar.
Jethro Tull
9. og 10. áratugarnir
Á níunda áratugnum hóf Jethro Tull að nota hljómborð og hljóðgervla í samræmi við tíðarandann. Plöturnar A ( sem átti upphaflega að vera sólóplata Andersons) og Under Wraps einkenndust sérstaklega af því. Broadsword and the Beast var mest selda plata sveitarinnar í Þýskalandi. Á Under Wraps tónleikaferðalaginu ofreyndi Anderson raddböndin og fékk berkjubólgu. Frá því atviki hefur hann ekki geta haldið fullum raddstyrk. Anderson tók sér hlé og einbeitti sér að laxeldi í Skotlandi þar til hann sneri aftur með sveitinni með plötuna Crest of a Knave árið 1987.
Jarðskjálftinn í Lissabon
Jarðskjálftinn fannst um alla Evrópu og í Norður-Afríku. Flóðbylgjan skall ekki aðeins á Lissabon heldur eyðilagði þorp og bæi við Algarve, á Asóreyjum, Madeira og strönd Marokkó. Flóðsins varð líka vart á Bretlandseyjum.
Trúbrot
1970 hættu bæði Shady og Karl í hljómsveitinni og Magnús Kjartansson tók við á hljómborð. Stuttu síðar hætti Gunnar Jökull og Ólafur Garðarsson tók við trommuleik. Meðlimir Trúbrots flugu til Kaupmannahafnar 7. október 1970 til að leika í dönskum klúbbum í hálfan mánuð, áður en stefnan var sett á Wifoss-stúdíóið þar sem Philip Wifoss hljóðritaði Undir áhrifum og notaði til þess nýja 10 rása upptökuvél sem þótti mikið undur. Þegar platan kom á markað í nóvember sama ár var henni hælt á hvert reipi. Hún þótti framsækin, metnaðarfull og textarnir, sem voru flestallir á ensku, þrungnir þjóðfélagslegum skírskotunum. Því var haldið fram að Undir áhrifum ætti fullt erindi á alþjóðamarkað. Þrátt fyrir góðar viðtökur gagnrýnenda voru kaupendur á öðru máli og stóð platan engan veginn undir væntingum þeirra.
Jethro Tull
9. og 10. áratugarnir
Plöturnar Rock Island og Catfish Rising svipuðu til stíls hljómsveitarinnar Dire Straits. Seinni tíma verk sveitarinnar eru lágstemmdari. Á einkum Roots to Branches og J-tull.com komu þjóðlegu áhrifin sterk inn aftur.
Trúbrot
1971 Gengu þeir Karl Sighvatsson og Gunnar Jökull Hákonarson aftur til liðs við hljómsveitina og Ólafur Garðarsson fór yfir í Náttúru. Í þessari mynd gerði hljómsveitin hljómplötuna ....Lifun, sem var saminn og æfð á sex vikum og flutt á tónleikum í Háskólabíói 13 mars það sama ár. Hljómsveitin hélt til Lundúna eftir tónleikana og hljóðritaði verkið fyrir Tónaútgáfuna í Morgan Studios og Sound Techniques 18. og 19. mars undir stjórn Gerrys Boys. Þegar platan kom út þótti útlit hennar nýstárlegt þar sem umslagið var afskorið á hornunum og myndaði átthyrning. Hljómsveitin stóð að útihátíð í Saltvík í samstarfi við Æskulýðsráð Reykjavíkur. Þar tróðu margar af helstu þjóðlagarokkstjörnum Íslands upp. Eftir hátíðina hvarf Karl af landi brott og skaut honum næst upp í Náttúru.
Jethro Tull
Eftir aldamót
Árið 2003 kom út platan Jethro Tull Christmas Album. Anderson gaf út Thick as a brick II undir sínu eigin nafni árið 2012 og kemur fram textinn, Jethro Tull's Ian Anderson, á plötuumslaginu. Stuttu síðar ákvað hann að Jethro Tull yrði ekki vera virk og að hann myndi vera sóló-tónlistarmaður eftirleiðis en spila Tull lög meðfram því.
Trúbrot
Hljómsveitin var frá upphafi áberandi í tónlistarlífinu á Íslandi og voru miklar væntingar bundnar við hana. Hneykslismál á borð við fíkniefnamál, Saltvíkurhátíðina (sem þótti einkennast af mikilli drykkju ungmenna) og kæra Jóhanns Hjálmarssonar á hendur hljómsveitinni vegna ritstuldar reyndust henni erfið. Vonir um plötusölu erlendis brugðust líka og þótt plötur sveitarinnar seldust vel á Íslandi dugði það ekki til. Hljómsveitin var lögð niður vorið 1973.
Jethro Tull
Eftir aldamót
Árið 2022 kom út fyrsta Tull platan í 18 ár, The Zealot Gene. Henni var strax fylgt eftir árið eftir með Rökflöte sem byggði á norrænni goðafræði.
Hljómsveitarmeðlimir
(liðskipan árið 2023):
Með Afa (þáttur)
Með Afa eða Afi voru sjónvarpsþættir fyrir börn, leiknir og skrifaðir af Erni Árnasyni sem lék Afa. Afi var á dagskrá Stöðvar 2 á laugardagsmorgnum frá 1987 til 2006. Árið 2015 var gerð ný þáttaröð með Afa, með 24. þáttum.
Fleiri persónur í þáttunum eru Pási, sem var páfagaukur Afa og Skotta, sem er hundur Afa.
Sandsúlungur
Sandsúlungur (fræðiheiti: Suillus variegatus) er ætur pípusveppur sem myndar svepprót með furutrjám. Stafurinn er fremur þykkur og verður ljósblár ef hann er skorinn. Hatturinn verður 6-13 sm í þvermál, gulur og loðinn en verður slímugur ef hann blotnar.
Á Íslandi hefur Sandsúlungur aðeins fundist við Rauðavatn.
Wolfgang Amadeus Mozart
thumb|250px|Wolfgang Amadeus Mozart Wolfgang Amadeus Mozart fæddur Johannes Chrysostomus Wolfgangus Theophilus Mozart, 27. janúar 1756 – 5. desember 1791) var eitt mikilvægasta og áhrifamesta tónskáld Klassíska tónlistartímabilsins í Evrópu. Hann notaði sjálfur nafnið "Wolfgang Amadè Mozart". Þrátt fyrir stutta ævi náði Mozart að koma frá sér rúmum sex hundruð verkum af ýmsum toga. Hann samdi óperur, Sinfóníur, píanó konserta, píanó sónötur, kammerverk, svo fátt eitt sé nefnt. Mozart litli var aðeins fjögurra ára þegar Leopold fannst tími til kominn að kenna stráknum á píanó. Leopold vissi ekki að Wolfgang hafði æft sig í laumi og varð yfir sig hissa þegar hann uppgötvaði að strákurinn gat leikið heilt lag á píanóið án þess að ruglast. Frægðin sem hafði fylgt því að geta leikið snilldarlega á hljóðfæri ungur að árum dofnaði hratt.
Leopold Mozart pabbi Wolfgangs var ættaður frá Bæjaralandi og var tónlistarmaður við hirð Sigismunds von Schrattenbach erkibiskups í Salzburg. Móðir Wolfgangs, Anna María fæddist í Pertl árið 1720, einu ári á eftir manni sínum. Anna María var hins vegar Austurrísk. Þau Anna María og Leopold eignuðust sjö börn en aðeins tvö þeirra komust á legg.
Yngri ár
Hann fæddist í Salzburg (þá furstadæmi, nú hluti af Austurríki) og var skírður Johannes Chrysostomus Wolfgangus Theophilus Mozart. Frá unga aldri lærði hann hjá föður sínum, Leopold Mozart (1719 – 1787), og lærði Mozart að spila á bæði píanó og fiðlu. Hann samdi fyrsta tónverk sitt fimm ára að aldri og fyrstu sinfóníuna sjö ára. Eftir að hafa farið um helstu borgir Evrópu í mörgum tónleikaferðalögum var hann ráðinn sem hirðtónskáld til erkibiskupsins af Salzburg, sem jafnframt var furstinn yfir borginni. Honum líkaði ekki við vinnuveitanda sinn og eftir nokkurra ára vist sagði hann upp og hélt til Vínar.
Mozart í Vín
Þar sem honum tókst ekki að fastráða sig vann hann lausavinnu, þ.e. hann samdi, og fékk borgað fyrir, eitt og eitt verk eftir pöntun. Nokkru eftir að Mozart kom til Vínar fór heilsu hans að hraka og um það leyti er hann sá fram á að hann mundi hugsanlega ekki ná sér af þeim veikindum keypti eldri maður af honum sálumessu til handa konunni sinni. Fljótlega fékk hann þó þá tilfinningu að hann væri að semja sína eigin sálumessu. 5. desember 1791 lést Wolfgang Amadeus Mozart af veikindum sínum í sárafátækt og var jarðaður í ómerktri gröf. Hann kláraði aldrei sálumessuna, en lærisveinn hans Franz Xaver Süssmayr lauk við hana eftir að Joseph Eybler, annar og virtari lærisveinn hans og vinur, hafði beðist undan verkinu. Goðsögnin segir að nokkrir vinir tónskáldsins hafi sungið messuna yfir honum, nokkru eftir greftrunina sjálfa. Eftir dauða hans hefur nafn Mozarts hins vegar orðið eitt mesta og arðbærasta vörumerki heims þar sem það kemur nú fyrir, ásamt brjóstmynd af tónskáldinu, á flestu sem hægt er að ímynda sér þar með töldu bjór, marsipankúlum og Hollywood-kvikmynd.
Hokkabaz
Hokkabaz er tyrknesk gamanmynd samin af Cem Ylmaz en Ali Taner Baltacı leikstýrði henni.
Moroz Records
Moroz Records er rússnesk tónlistarútgáfa, stofnuðu árið 1992.
Línudans (breiðskífa)
Línudans er safnplata eftir íslenska tónlistarmanninn Bubba Morthens sem kom út þann 10 nóvember 1983. Hún innihélt 9 lög af plötunum Ísbjarnarblús, Plágunni og Fingraför. Þrjú lög á plötunni höfðu aldrei verið gefin út á plötu. Þau voru: Litli hermaðurinn; Stríðum gegn stríði og Síðasta blómið.
Blásturvendill
Blásturvendill (fræðiheiti: Taphrina carnea) er sveppur sem var lýst af Johanson 1886. Hann er algengur um allt land og sníkir á blöðum birkis og fjalldrapa.
Basshunter
thumb|right|278px|Basshunter (2007) Jonas Erik Altberg (betur þekktur sem Basshunter) er sænskur söngvari, tónlistarframleiðandi, og plötusnúður. Hann fæddist 22. desember 1984 í bænum Halmstad í Suður-Svíþjóð.
Basshunter kallar tónlistina sína evrópudans eða melódískt trans, en aðrir vilja flokka hana sem harðdans eða evrópu-popp. Hann byrjaði að semja tónlist árið 2001 með forritinu „Fruity Loops (Útgáfu 6)“ og árið 2004 gaf hann út fyrstu plötuna, The Bassmaschine á internetinu.
Ferill
Í apríl 2006 gerði hann útgáfusamning við Warner Music í Svíþjóð sem gaf út smáskífuna "Boten Anna" og lagið hans "Boten Anna" varð strax orðið að smelli í Skandínavíu í maí sama ár. Lagið dreifðist hratt um internetið og hefur verið þýtt á mörg tungumál.
Basshunter taldi upphaflega að Anna í laginu væri „botti“ á IRC-rás en í raun reyndist Anna bara vera venjuleg stúlka og lagið fjallar um þennan skemmtilega misskilning.
Langanes
thumb|300 px|Langanesskagi grænmerktur Langanes er stór skagi fyrir austan Þistilfjörð og norðan við Bakkaflóa. Skaginn teygist næstum 40 km út í hafið til norðausturs, allbreiður vestast en mjókkar út í örmjóan bjargtanga austast sem heitir Fontur. Framnes er sá hluti Langaness kallaður, sem er sunnan Þórshafnar, miðnes út að Eiðisskarði en utan þess útnes. Öll býli á útnesinu eru nú komin í eyði. Nesið hefur ávallt verið strjálbýlt, stærsta byggðin er sjávarþorpið Þórshöfn á vesturströndinni.
Lág fjöll og fell liggja norður eftir Langanesi, 200-400 m há og er austurhlutinn miklu hálendari og undirlendi lítið. Gunnólfsvíkurfjall er hæsta fjallið, 719 m. Nálægt miðju nesinu er Eiðisskarð, sem sker fjallgarðinn. Að norðanverðu er Langanes láglent og er breiðasta undirlendið frá Sauðanesi og út að Heiðarfjalli. Útnesið er víða grýtt og hrjóstrugt en að sunnanverðu er það betur gróið. Fjöllin eru úr móbergi að suðaustanverðu en að öðru leyti er nesið úr grágrýti. Láglendið skiptist að mestu í mýrar, grýtta mela og holt. Nokkrar sjaldgæfar jurtategundir vaxa á Langanesi svo sem flétta ein sem kallast klettakróða.
Bandaríkjaher rak ratsjárstöð á Heiðarfjalli 1954-68. Önnur ratsjárstöð á vegum NATO var reist á Gunnólfsvíkurfjalli 1989.
Podocarpus transiens
Podocarpus transiens er sígrænt tré frá Brasilíu.
Melrakkalúpína
Melrakkalúpína (fræðiheiti: Lupinus argenteus ) er 10 til 150 sentimetra há fjölær jurt af ertublómaætt. Hún er ættuð frá vesturhluta Norður-Ameríku, frá suðurhluta Kanada til Kaliforníu. Hæring er breytileg, frá því að plönturnar séu silfurgráar til að vera nær hárlausar. Í samvinnu við Rhizobium-gerla getur lúpínan unnið köfnunarefni úr andrúmsloftinu.
Leap Year
Leap Year er bandarísk rómantísk gamanmynd frá árinu 2010. Í aðalhluverkum eru Amy Adams og Matthew Goode sem aðalpersónurnar Anna og Declan.
Söguþráður
Anna (Amy Adams) ferðast til Dublin á Írlandi til að biðja kærastans Jeremy (Adam Scott) á hlaupársdegi, 29. febrúar, vegna þess að samkvæmt írskri hefð má kona biðja mann um að giftast sér á hlaupársdegi. Þegar hún er hálfnuð flugleiðina til Dublin skellur á mikið óveður og neyðist flugvélin til að lenda í Cardiff sem er í Wales. Anna leigir bát til að fara með hana til Cork en veðrið er það slæmt að það neyðir hana að landi á Dingle-skaganu. Hún krefst hjálpar frá pirruðum írskum kráareiganda, Declan (Matthew Goode) til að keyra hana þvert yfir landi til Dublin svo að hún komist í tæka tíð og byrjar Anna að efast um samband sitt við Jeremy þegar hún nær tengslum við Declan.
Í fyrstu neitar Declan að keyra Önnu til Dublin en eftir hótun frá Önnu morguninn eftir fellst hann á að keyra hana fyrir 500 evrur. Þau bryrja í gömlum bíl Declans en þau lenda fljótlega í kúahjörð. Anna rekur þær í burtu en stígur í kúamykju svo að hún hallar sér að bílnum sem rennur í vatnið. Reið við Declan, labbar Anna í burtu frá honum, húkkar bíl og býðst bílstjórinn til að taka töskuna hennar og keyrir svo af stað, Declan til mikillar gleði. Þau komast loksins á pöbb þar sem þau hitta mennina sem eru að fara í gegnum farangur Önnu. Declan kýlir þá og eru þau bæði rekin út af eiganda staðarins. Þau koma loksins gangandi að lestarstöð. Til að drepa tímann þar til lestin kemur fara þau að nálægum kastala. Declan spyr Önnur hverju hún myndi bjarga ef það kviknaði í íbúðinni hennar og hún hefði eina mínútu, en hún getur ekki svarað. Lestin kemur snemma og Anna missir af henni. Þau fara á lítið gistihús („bed and breakfast“) þar sem þau neyðast til að segjast vera gift svo að þau megi gista hjá íhaldsömu eigendunum. Á meðan kvöldverðurinn stendur yfir neyðast Anna og Declan til að kyssast sem kemur upp spennu á milli þeirra. Þessa nótt sofa þau einnig í sama rúmi. Næsta dag flýja þau undan hagléli inn í brúðkaup.
Næsta dag komast þau með rútu til Dublin. Á leiðinni á hótelið stoppa þau í almenningsgarði og Declan segir henni að hann hafi einu sinni verið trúlofaður en unnustan hafi farið frá honum, byrjað með besta vini hans og tekið fjölskylduhring Declans með sér til Dublin. Anna hvetur hann til þess að sækja hringinn. Þegar Anna er komin á hótelið til Jeremy biður hann um hönd hennar og hún játar eftir að hafa hikað en Declan gengur í burtu. Í trúlofunarveislunni kemst Anna að því að Jeremy bað hana aðeins að giftast sér til að ganga í augun á umboðsmanni íbúðarinnar sem þau voru að reyna að kaupa. Miður sín setur Anna eldvarnarkefið í gang og horfir á Jeremy grípa öll raftækin áður en hann flýr úr íbúðinni. Anna fer aftur til Dingle-skagans þar sem Declan gengur vel að reka pöbbinn/hótelið/veitingastaðinn. Hún kemur með þá tillögu að þau byrji saman til að gera engin plön og Declan yfirgefur herbergið. Anna túlkar þetta sem höfnun, svo hún fer út og stendur á hamri yfir sjónum. Declan eltir hana út og segir, „Frú O'Brady Callaghan, hvert í fjandanum ertu eiginlega að fara?“ og biður hana að giftast sér með hringnum sem hann hafði sótt til fyrrum unnustu sinnar þegar hann var í Dublin. Stuttu seinna sjást þau akandi í bíl Declans með skilti aftan á sem á stendur: „Nýgift“.
Öxi (fjallvegur)
thumb|Horft niður að Berufirði frá Öxi. Öxi er vegur á Austurlandi. Hann hefur þjóðveganúmerið 939 og liggur frá Berufirði yfir í Skriðdal. Vegurinn tengist hringveginum í báða enda. Endurbætur fóru fram á veginum frá 1998-2010 og eftir þær flokkaðist vegurinn sem heilsársvegur, en hann taldist fjallvegur fyrir endurbæturnar.
Blönduð beyging
Blandaðar sagnir
Blandaðar sagnir er ein af þremur tegundum sagna eftir því hvernig þær geta skipst eftir sagnbeyging (hinar tvær eru veikar sagnir og sterkar sagnir). Blönduð beyging er þegar sagnir eru hvorki veikar né sterkar (eða að sumu leyti veikar og öðru leyti sterkar). Blönduð beyging er tvenns konar:
Mo i Rana
thumb|Mo i Rana. Mo i Rana er bær og höfuðstaður sveitarfélagsins Rana í Nordland-fylki í Noregi. Bærinn er rétt suður af heimskautsbaug og er í Helgeland hluta Nordlands. Íbúar eru tæpir 19.000 (2017) og er bærinn næststærstur í Nordland á eftir Bodø. Lestarsamgöngur eru til Bodö og Þrándheims. Um miðbik 20. aldar var starfrækt járnverksmiðja í bænum og fólki fjölgaði. Í bænum er náttúrugripasafn með áherslu á lífríki svæðisins.
No Logo
thumb|right|250px|Forsíða No Logo No Logo: Taking Aim at the Brand Bullies er bók eftir kanadíska rithöfundinn og aðgerðarsinnann Naomi Klein sem kom út árið 1999, skömmu eftir að mótmælin gegn fundi Alþjóðaviðskiptastofnunarinnar, sem haldin var í Seattle í Bandaríkjunum, höfðu náð heimsathygli fjölmiðla. Hún hefur haft mikil áhrif á þá sem mótmælt hafa alþjóðavæðingunni og varð alþjóðleg metsölubók.
Í bókinni lýsir höfundurinn því hvernig áhrif henni finnst auglýsingar og vörumerki hafa á líf og líðan fólks. Bókin skiptist í fjóra hluta, „No Space“, „No Choice“, „No Jobs“ og „No Logo“. Í fyrstu þremur hlutunum beinir hún sjónum sínum að neikvæðum áhrifum af áherslu stórfyrirtækja á merkjavöru en í þeim fjórða lýsir hún hinum ýmsu aðferðum sem fólk hefur notað til að verjast þeim áhrifum.
Íþróttafélag stúdenta
Íþróttafélag stúdenta, skammstafað ÍS, er íslenskt íþróttafélag sem stofnað var af stúdentum við Háskóla Íslands, 21. janúar árið 1928. Félagið hefur í gegnum tíðina látið til sín taka í ýmsum íþróttagreinum, svo sem körfuknattleik og blaki.
Saga
Eftir að félagið var stofnað hóf það almennar leikfimisæfingar og glímuæfingar fyrir nemendur við Háskóla Íslands. Fyrsti formaður félagsins var Þorgrímur V. Sigurðsson. Kraftur var í starfinu fyrstu misserin og sendi félagið til dæmis glímumenn til sýninga á alþjóðlegu íþróttamóti stúdenta í Þýskalandi árið 1929.
Á fjórða áratugnum stóð félagið fyrir reglulegum knattspyrnukappleikjum við nemendur Menntaskólans í Reykjavík og árið 1940 tók ÍS þátt í fyrsta Íslandsmótinu í handknattleik. Á þessum árum var nafn félagsins þó nokkuð á reiki og það oft kallað Íþróttafélag Háskólans eða álíka nöfnum.
Um 1940 virtist framtíð félagsins björt. Alexander Jóhannesson Háskólarektor var mikill áhugamaður um að auka vægi íþrótta innan skólans, að fyrirmynd. Rætt var um að gera íþróttir að skyldunámsgrein og að skólinn myndi hlúa að afreksíþróttamönnum líkt og tíðkaðist í bandarískum háskólum. Unnar voru teikningar að íþróttahúsi fyrir skólann sem hefði orðið það langstærsta á landinu, auk sundlaugar. Að lokum varð þó úr að reisa mun minna íþróttahús á skólalóðinni og íþróttir komust aldrei á námsskránna.
ÍS var um árabil í hópi öflugari körfuknattleiksliða landsins í karla- og kvennaflokki og varð liðið til að mynda Íslandsmeistari karla veturinn 1958-59 og bikarmeistari 1977-78. Félagið státar jafnframt af fjölda meistaratitla í blaki. Á seinni árum hefur dregið úr starfseminni og sendir ÍS ekki lengur kapplið til keppni í meistaraflokki á Íslandsmótum.
Emre Altuğ
Niyazi Emre Altuğ (f. 14. apríl 1969 í Istanbul) er tyrkneskur söngvari og leikari.
Tenglar
Emre Altuğ
Krýningartoppur
250px|thumb|Krýningartoppur
Krýningartoppur (fræðiheiti: Amblyornis macgregoriae) er spörfugl af ætt skálafugla.
Awesome
right thumb|awesome
Sykur
thumb|right|Stækkuð mynd af sykurkristöllum. Sykur (líka kallað matarsykur eða strásykur) er sætt efni úr súkrósa sem er unninn úr sykurrófum eða sykurreyr og fleiri jurtum til neyslu. Sykur er hvítleit kristölluð tvísykra sem er notuð sem sætuefni í mat og drykki og til geymslu á matvælum. Sykur er til í ýmsum myndum en algengastur er hvítur sykur, flórsykur, púðursykur og hrásykur. Molasykur er sykur sem hefur verið pressaður og mótaður eða sagaður í teninga.
Sykur er oft notaður í ýmiss konar bakstur og margvíslega rétti, ekki síst ábætisrétti, sæta drykki, sælgæti og annað slíkt en einnig til að bragðbæta rétti af ýmsu tagi, enda þykir flestum sætt bragð gott. Raunar er sykur í einhverju formi í mjög mörgum unnum matvælum af öllu tagi. Sykur er orkuríkur, en of mikill sykur þykir ekki hollur, auk þess getur hann valdið tannskemmdum.
Saga
Talið er að sykurreyr sé uppruninn í Suður- eða Suðaustur-Asíu, e.t.v. bæði á Indlandi og Nýju Gíneu. Um 200 f.Kr. byrjuðu Kínverjar að rækta sykurreyr. Nearkos, einn af herforingjum Alexanders mikla sagði að sykur væri: „reyr sem gefur af sér hunang án býflugna“. Það var þó ekki fyrr en Arabar gerðu sykurvinnslu að iðnaði á miðöldum sem sykur fór að flytast til Evrópu í einhverju magni. Á 16. og 17. öld barst sykurreyr til Brasilíu og síðar Karíbahafseyja, sem urðu brátt helsta sykurræktarsvæði heimsins og voru þrælar helsta vinnuaflið á plantekrunum. Eftir því sem sykurplantekrunum fjölgaði féll sykur í verði og hætti að vera rándýr munaðarvara en það var þó ekki fyrr en farið var að vinna sykur úr sykurrófum ræktuðum í Norður-Evrópu snemma á 19. öld sem hann varð ódýr. Nú eru um 30% af sykurframleiðslu heimsins unnin úr sykurrófum.
Reyrsykur
Reyrsykur er sykur sem er unninn úr sykurreyr, plöntu af ættkvíslinni Saccharum í grasaætt.
Tóbaksjurtir
Tóbaksjurtir (fræðiheiti: Nicotiana) eru ættkvísl jurta af náttskuggaætt upprunnin í Norður- og Suður-Ameríku. Úr þeim er unnið tóbak.
Cristina Scabbia
thumb|right|250px|Cristina Scabbia á [[Ozzfest, 2006]] Cristina Adriana Chiara Scabbia (f. 1972) er söngkona Lacuna Coil.
Caselle Landi
Caselle Landi er bær í Langbarðalandi. Íbúar borgarinnar eru um 1.551. (2017)
Debian
Debian er frjálst stýrikerfi sem fellur undir GNU-leyfið. Debian hefur verið notað sem grunnur undir önnur stýrikerfi, einkum Ubuntu.
Maríuhellar
Maríuhellar eru hraunrásarhellar í Svínahrauni rétt norðaustan við vegamót Flóttavegar og Heiðmerkurvegar, á mörkum Urriðakots og Vífilsstaða. Hraunið er komið úr Búrfelli ofan Hafnarfjarðar. Hellarnir eru þrír: Vífilsstaðahellir, Urriðakotshellir og Draugahellir. Sumir vilja bæta fjórða hellinum í hópinn sem er þar skammt frá og hefur á seinni árum verið nefndur Jósepshellir. Tveir fyrstnefndu hellarnir voru fyrrum notaðir sem fjárhellar og stundum nefndir svo (Fjárhellrar).
Nyrðri hellirinn var notaður frá Vífilsstöðum, en hinn frá Urriðakoti. Í landamerkjalýsingu Urriðakots frá 1890 er talað um „Fjárhellra mót Vífilsstöðum sem fyrrum hjetu Maríuhellrar.“ Talið er að nafnið Maríuhellar sé dregið af því að fyrrum voru hellarnir í eigu Viðeyjarklausturs, en klaustrið og kirkjan þar voru helguð Maríu guðsmóður.
Maríuhellar vory friðlýstir sem fólkvangur 2014.
Kapetingar
thumb|right|Húgó Capet Kapetingar voru konungsætt Frakklands frá því Húgó Capet var krýndur Frankakonungur í Noyon í Picardie 3. júlí 987. Greinar Kapetinga telja meðal annars Valois-ætt, Búrgundarætt (og þar með Braganza-ætt), Angevína og Búrbóna. Ættin hefur því ríkt yfir Frakklandi, Navarra, Spáni, Portúgal og Konungsríki Sikileyjanna tveggja.
Brauð
thumb|right|
Brauð er mikilvæg grunnfæða sem búin er til með því að baka, gufusjóða eða steikja brauðdeig. Deigið er gert úr mjöli og vatni, en salti er yfirleitt bætt við auk lyftiefnis eins og lyftidufti eða geri. Brauð inniheldur auk þess oft krydd (til dæmis kúmenfræ) og heil korn (til dæmis sesamfræ eða valmúafræ).
Vegna mikils glútens sem gefur deiginu teygjanleika og mýkt, er hefðbundið hveiti, einnig þekkt sem brauðhveiti, algengasta kornið sem notað er í framleiðslu á brauði en brauð er einnig gert úr mjöli annarra hveititegunda, þar á meðal durum og spelti, rúgi, bygg, maís og höfrum, sem yfirleitt, en þó ekki alltaf er blandað við hefðbundið hveiti.
Saga brauðsins
Brauð er eitt af elstu tilbúnum matvælunum. Í Evrópu hafa fundist 30 þúsund ára gamlar sterkjuleifar á steinum sem notaðir voru til að mala plöntur og mögulegt er að á þeim tíma hafi sterkjan verið tekin úr rótum plantna, til dæmis burkna, dreift á slétta klöpp, sett yfir eld og eldað í frumstætt form flatbrauðs. Um 10.000 f.Kr., við upphaf nýsteinaldar þegar landbúnaður fór að verða útbreiddur, varð korn undirstöðuefni í brauðgerð.
Framreiðsla og neysla
Brauð er hægt að bera fram bæði heitt eða við stofuhita. Þegar brauðið er bakað getur það síðan verið ristað í brauðrist. Það er oftast borðað með höndum, annaðhvort eitt og sér eða með öðrum matvælum.
Brauði er hægt að dýfa í vökva, svo sem ýmis konar sósur, ólífuolíu eða súpu.
Hægt er að setja alls konar álegg á brauð, sem oft er smurt með ýmsum tegundum af smjöri áður en áleggið er sett á, eða gera úr því samlokur sem geta innihaldið ýmis afbrigði af kjötáleggi, osti, grænmeti, sultum og kryddtegundum.